מיכאיל בויארסקי

מיכאיל סרגייביץ' בויארסקי (ברוסית: Михаил Сергеевич Боярский; ב-26 בדצמבר 1949) הוא שחקן קולנוע וטלוויזיה וזמר רוסי וסובייטי. בשנת 1990 הוענק לו תואר אמן העם של רוסיה הסובייטית.

ביוגרפיה
מיכאיל בויארסקי נולד בלנינגרד (כיום סנקט פטרבורג) ב-26 בדצמבר 1949, למשפחה של שחקני תיאטרון, סרגיי בויארסקי ויקטרינה מלנטייבה. סבו אלכסנדר בויארסקי היה כומר.

בויארסקי למד במכון הממלכתי הלנינגרדי לתיאטרון, מוזיקה וקולנוע ובקונסרבטוריון העירוני. הוא השלים לימודיו ב-1972 והחל בקריירה כשחקן תיאטרון והתפרסם בזכות משחקו במחזמר של גנאדי גלדקוב, "טרובדור וחבריו". הוא התפרסם במיוחד לאחר 1978 כשגילם את דמותו של ד'ארטניאן בסרט "ד'ארטניאן ושלושת המוסקטרים" ושב וגילם אותו גם בשלושה סרטי המשך.

בשנת 1974 התגייס לצבא ברית המועצות ושירת כמתופף בלהקה המוזיקלית של גדוד הארטילריה והרובאים הנפרד ה-41, בכפר צ'ורנאיה שבמחוז המשנה וסוולוז'בק במחוז לנינגרד. מאז השתתף בהפקות קולנוע וטלוויזיה רבות והשתתף גם בתוכניות בידור שונות.

לצד אנסטסיה זבורוטניוק השתתף בתוכנית "שני כוכבים" והגיע לגמר. משנת 1986 נחשב לשחקן הבית של תיאטרון לנסובייט בסנקט פטרבורג.

משפחתו וחיים אישיים
הוא נשוי ללריסה לופיאן (ילידת 1953) ויש לו ממנה בן: סרגיי בויארסקי, חבר הדומה הממלכתית של הפדרציה הרוסית ובת: יליזבטה בויארסקיה (ילידת 1985), שחקנית קולנוע וטלוויזיה ידועה, הנשואה לשחקן אחר, מקסים מאטבייב (יליד 1982), להם יש בן: אנדריי מאטבייב.

בויארסקי אוהד מושבע של מועדון הכדורגל זניט סנקט פטרבורג. הוא גם מעשן כבד וידוע כתומך נלהב בזכויות המעשנים והוא חבר באגודה להגנה על זכויות המעשנים.

פילמוגרפיה

קישורים חיצוניים

 

שחקני קולנוע וטלוויזיה רוסים
שחקני תיאטרון רוסים
סנקט פטרבורג: אישים
רוסים שנולדו ב-1949